ΓΡΑΠΤΗ ΕΡΩΤΗΣΗ P-1544/00

υποβολή: Vitaliano Gemelli (PPE-DE) προς το Συμβούλιο

(12 Μαΐου 2000)

Θέμα: Οικονομικές και νομισματικές πολιτικές

Η συνεχής εξασθένηση του ευρώ έναντι του δολαρίου δημιουργεί σειρά ανησυχιών σε πάρα πολλούς ευρωπαϊκούς κύκλους. Από περισσότερους τομείς πολιτικό, οικονομικό, κοινωνικό, χρηματοπιστωτικό απαιτούνται πλήρεις εξηγήσεις για την οικονομική και νομισματική στρατηγική της ΕΕ, ενώ η Επιτροπή αναλώνεται σε καθησυχαστικά μηνύματα και το Συμβούλιο αγνοεί παντελώς το πρόβλημα. Η ΕΚΤ περιορίζεται να καθορίζει διαδοχικές αυξήσεις των επιτοκίων, οι οποίες αποτελούν καταφανή ένδειξη της ανυπαρξίας οικονομικής και νομισματικής στρατηγικής, ακριβώς διότι γίνεται προσφυγή σε κοινά μέτρα τεχνικού χαρακτήρα χωρίς καμιά σύνδεση με ένα ευρύτερο οικονομικό πλαίσιο. Ναι μεν η αύξηση των επιτοκίων περιορίζει τον πληθωριστικό κίνδυνο, αλλά ασφαλώς ελαττώνει την προσφυγή στο ευρώ για τις επενδύσεις των επιχειρήσεων. Οι χρηματοδοτήσεις αυτές είναι απολύτως απαραίτητες για την επιτάχυνση της διαδικασίας εκσυγχρονισμού της οικονομίας και την επίλυση του προβλήματος της τεράστιας ευρωπαϊκής ανεργίας, η οποία βέβαια δεν είναι δυνατόν να χαρακτηρισθεί συγκυριακή, αλλά αποτελεί καρπό του πλήθους τωνφισταμένων διαρθρωτικών αγκυλώσεων και της έλλειψης εναρμόνισης των οικονομικών, χρηματοπιστωτικών, φορολογικών και κοινωνικών πολιτικών των κρατών της ΕΕ. Οι μέχρι σήμερα πολιτικές, διστακτικές, προστατευτικές, κοντόφθαλμες και διεπόμενες από ξεπερασμένους ιδεολογισμούς, δεν επιτρέπουν τη διεξαγωγή μιας ήρεμης συζήτησης για την αναζήτηση μιας ανταγωνιστικής διάστασης στην παγκόσμια αγορά.

Για τους λόγους αυτούς μπορεί το Συμβούλιο να ανακοινώσει:

- Ποιες κατευθύνσεις οικονομικής και νομισματικής στρατηγικής σκοπεύει να εφαρμόσει"

- Ποια είναι η ευρωπαϊκή πολιτική αρχή που αποφασίζει την οικονομική και νομισματική πολιτική της ΕΕ, σε πνεύμα σεβασμού της τεχνικο-επιχειρησιακής ανεξαρτησίας της ΕΚΤ"

- Ποια μέτραπάρχει η πρόθεση να ληφθούν στην ΕΕ και τα κράτη μέλη για τον εκσυγχρονισμό και την ανάπτυξη της ευρωπαϊκής οικονομίας"

- Πώς σκοπεύει να λύσει το πρόβλημα της τεράστιας ανεργίας στην Ευρώπη, διατηρώντας και σεβόμενο τους κανόνες που ρυθμίζουν την είσοδο και παραμονή εξωκοινοτικών πολιτών"

- Ποιο ρόλο σχεδιάζει το Συμβούλιο για τιςποψήφιες χώρες, ώστε η επιθυμητή διεύρυνση να πραγματοποιηθείπό τις καλύτερες προϋποθέσεις και το συντομότερο δυνατό, σε μια ΕΕ που θα εξασφαλίζει θετικές οικονομικές συνθήκες και θα εμπνέει αισθήματα ασφάλειας και σταθερότητας, ώστε να βελτιωθεί η ποιότητα ζωής των ευρωπαίων πολιτών"

- Ποια πρόταση σκοπεύει το Συμβούλιο ναποβάλει στις Ηνωμένες Πολιτείες, τον Καναδά, την Ιαπωνία, τη Ρωσία, την Κίνα και σε όλες τις παγκόσμιες οικονομικές δυνάμεις, προκειμένου να αρχίσει μία φάση διαπραγματεύσεων για τη σταθεροποίηση των νομισματικών και χρηματοπιστωτικών αγορών και την προστασία των πολιτών, των επενδυτών και των αποταμιευτών από τους κινδύνους καταστροφών που ενδέχεται να απειλήσουν ακόμη και την πολιτισμένη συμβίωση στον πλανήτη;

Απάντηση

(26 Σεπτεμβρίου 2000)

Στους γενικούς προσανατολισμούς των οικονομικών πολιτικών των Κρατών Μελών και της Κοινότητας για το 1999/2000, που εγκρίθηκαν από το Συμβούλιο στις 12 Ιουλίου 1999(1) το Συμβούλιοπογραμμίζει ότι ταψηλά ποσοστά βιώσιμης ανάπτυξης και απασχόλησης αποτελούν την κύρια προτεραιότητα και ότι τα κύρια μέσα για την επίτευξή τους είναι αναπτυξιακές και σταθεροποιητικές μακροοικονομικές πολιτικές και συνολικές και σύντονες οικονομικές μεταρρυθμίσεις.

Επιπλέον, αν και το Συμβούλιο δεν έλαβε θέση σχετικά με τις πρόσφατες εξελίξεις της νομισματικής ισοτιμίας του ευρώ, μπορεί να τονιστεί ότι η ομάδα Ευρώ 11 προέβη στις 8 Μαΐου στην ακόλουθη δήλωση:

Οι Υπουργοί και ο Επίτροπος της Ομάδας Ευρώ 11, καθώς και ο Πρόεδρος της Ευρωπαϊκής Κεντρικής Τράπεζας, συμμερίζονται την άποψη ότι η οικονομική μεγέθυνση στη ζώνη του ευρώ χαρακτηρίζεται από μεγάλη ευρωστία" δημιουργούνται όλο και περισσότερες θέσεις απασχόλησης. Η ΕΚΤ έχει αναλάβει τη δέσμευση να διασφαλίσει ότι η μεγέθυνση αυτή θα παραμείνει μη πληθωριστική. Οι Υπουργοί είναι αποφασισμένοι να επιταχύνουν

τη συνεχιζόμενη δημοσιονομική εξυγίανση και τις διαρθρωτικές μεταρρυθμίσεις προς μία οικονομία βασιζόμενη στη γνώση και στην πλήρη απασχόληση, σύμφωνα με τους προσανατολισμούς του Ευρωπαϊκού Συμβουλίου της Λισσαβώνας, αυξάνοντας, κατ' αυτόν τον τρόπο το δυναμικό μεγέθυνσης των οικονομιών μας.

Σε αυτή τη συνάρτηση, συμμεριζόμαστε την κοινή ανησυχία όσον αφορά τα παρόντα επίπεδα του ευρώ, τα οποία δεν αντικατοπτρίζουν τις ισχυρές οικονομικές βάσεις της ζώνης του ευρώ.

(1) ΕΕ L 217 της 17.8.1999, σελ. 34.